
1. nodaļa


Čūsku gudrība



 . . . tāpēc esiet gudri kā čūskas
un bez viltus kā baloži. 

Nav brīnums, kaMateja
evaņģēlijs 10:16

Čūskas ir gudras

cilvēki baidās no
čūskām. Nav brīnums arī tas, ja cilvēki pret čūskām izjūt patiesu
cieņu. Patiesībā čūskas ir apbrīnojamas radības, kas lieliski
izdzīvo un vairojas, par spīti pret tām vērstajam vispārīgajam
naidam.

Ja Jēzus nebūtu
runājis par čūsku gudrību, iespējams, mēs nepamanītu augstāko
gudrību, ar kādu tās dzīvo. Tā kā Jēzus norādīja uz čūsku gudrību,
mums visiem ir jāpievērš īpaša uzmanība šīm radībām un no viņām
jāmācās. Kas tad ir čūskas gudrība? Kas čūsku padara par gudru?

Vai jūs negribētu
atrast gudrību, kas jums ļautu sekmīgāk attīstīties, salīdzinot ar
visiem saviem kolēģiem?

Vai jūs negribētu
atrast gudrību, kas jums ļautu būt sekmīgiem, par spīti spēcīgai
pretestībai un naidam?

Vai jūs negribētu
iegūt gudrību, kas jums ļautu uzplaukt, par spīti visām dzīves
pārmaiņām? Galu galā, cik cilvēku spēj saglabāt bagātību un
labklājību visās dzīves situācijās?

Vai jūs negribētu
gudrību, kas liktu cilvēkiem no jums bīties un izturēties ar
pienācīgu cieņu? Vai jūs negribētu gudrību, kas jums ļautu mierīgi
sasniegt visus dzīves mērķus?

Esmu pārliecināts, ka
jūs vēlaties šādu gudrību. Patiesi, tā ir čūskas gudrība! Tieši
tādēļ Jēzus teica, ka mums ir jābūt tikpat gudriem kā čūskām.

Septiņi iemesli, kādēļ čūskas uzskata par gudrām

1. Čūskas uzskata par
gudrām, jo viņu populācija ir savairojusies un uzplaukusi vairāk
nekā jebkuru citu savvaļas dzīvnieku populācija.

2. Čūskas uzskata par
gudrām, jo tās joprojām pastāv pasaulē, kas kļūst aizvien
modernāka. Jūs būsit ievērojuši, ka daudzi savvaļas dzīvnieki
mūsdienu pasaulē izmirst.

3. Čūskas uzskata par
gudrām, jo to populācija spējusi uzplaukt, par spīti tam, ka visi
tās ienīst.

4. Čūskas uzskata par
gudrām, jo cilvēkos tās iedveš bailes un cieņu. Cilvēki nebaidās un
neciena daudzus dzīvniekus, taču baidās no čūskām un tās ciena.

5. Čūskas uzskata par
gudrām, pateicoties to spējai dzīvot katrā kontinentā un ikvienā
pasaules daļā.

6. Čūskas uzskata par
gudrām, jo tās spēj dzīvot visur — uz zemes, jūrā, saldūdenī un pat
gaisā.

7. Čūskas uzskata par
gudrām, jo tās spēj sasniegt savus mērķus šajā pasaulē. Par spīti
visām grūtībām, čūskas spēj dzīvot, baroties un vairoties.

Lai būtu gudrs, jums
ir jādomā, jāpārdomā un jāapsver fakti, patiesības un apgalvojumi.
Jūs nevarat pavirši izturēties pret dziļdomīgiem izteicieniem, kam
ir tik liela nozīme. Kad Jēzus teica „esiet gudri kā čūskas”, viņš
izteicās ar mīklu, kas ir pilna ar gudrību, jēgu un padomu. Šajā
grāmatā katrā nodaļā iztirzāts viens no čūskas lielās gudrības
aspektiem, kas tai ļāvis būt veiksmīgākai par jebkuru citu zoodārzā
sastopamo savvaļas dzīvnieku.

Vai kādreiz esat
padomājuši, kāpēc gar jūsu māju neklīst lauvas? Taču iespējams, ka
jūsu rajonā dzīvo čūskas. Vismaz es esmu redzējis čūskas katrā
mājā, kurā esmu dzīvojis. Savukārt lauvu jūsu rajonā nav vispār.
Lauvas ir iznīcinātas, jo tās nedzīvo saskaņā ar čūskas gudrību.
Tās dzīvo saskaņā ar citu gudrības veidu — lauvas gudrību.

Lauvas gudrība mums iedveš īstu cieņu un bailes. Taču lauvas
gudrība nav ļāvusi lauvu populācijai sekmīgi uzplaukt un vairoties
pilsētās visā pasaulē. Lauvu skaits sarūk! Lauvām draud izmiršana!
Savukārt čūskas mīklainā veidā ir atrodamas ikvienā pilsētā un
rajonā. Šajā nozīmē čūska ir gudrāka par lauvu, jo tās ir
guvušas virsroku, plaukušas un zēlušas, bet lauvu skaits ir
samazinājies un tās ir uz iznīcības sliekšņa.


2. nodaļa


Neatkarīga dzīvesveida meistari



 Turiet par lielu godu, klusi dzīvojot,
darīt savu darbu un strādāt savām rokām, kā mēs jums to esam
piekodinājuši, lai jūsu dzīve būtu nevainojama arī pret tiem,
kas ir ārpusē, un JUMS NE PIE VIENA NEBŪTU JĀGRIEŽAS SAVĀS
VAJADZĪBĀS.

Pāvila 1. vēstule
tesaloniķiešiem 4:11-12

Čūskas ir gudras, jo tās nav atkarīgas no citiem

Lai baudītu citu cieņu,vadītājs nedrīkst būt no kāda atkarīgs.
Sludinātājam ir ļoti jāstrādā, lai nepieļautu nekāda veida
ubagošanu. Ubagošana paliek ubagošana, vienalga, vai to dara
prezidenti, politiķi vai garīdznieki! Ubagošana paliek ubagošana
pat tad, ja tai piešķir cienījamu aprakstu, piemēram, „investoru
meklēšana”, „palīdzības meklēšana” vai „donoru konferenču
apmeklēšana”. Alternatīva atkarībai no citiem ir darīt savu darbu
un strādāt ar savām rokām.

Kādēļ jūs staigājat
apkārt ubagodami un lūgdami? Vai jūs nekad neesat lasījuši Dāvida
teikto „… bet nekad es neredzēju taisno atstātu, nedz arī viņa
bērnus lūdzam maizi” (Psalmi 37:25)? Vai jūs nejūtat kaunu,
dzīvojot savu dzīvi ar cerību, ka kāds jums kaut ko iedos? Vai jūs
uzskatāt, ka citi cilvēki jūs ciena, kad jūs pastāvīgi esat no
viņiem atkarīgi? Nē, viņi neciena! Uzmanīgi lasiet Rakstus un
pārdomājiet izlasīto. „Turiet par lielu godu, klusi dzīvojot, darīt
savu darbu un strādāt savām rokām, kā mēs jums to esam
piekodinājuši, lai jūsu dzīve būtu nevainojama arī pret tiem,
kas ir ārpusē, un jums ne pie viena nebūtu jāgriežas savās
vajadzībās” (Pāvila 1. vēstule tesaloniķiešiem 4:11-12).

Čūskas parāda, ka tās
ir neatkarīga dzīvesveida meistari. Tās spēj patstāvīgi izdzīvot no
brīža, kad tās ienāk šajā pasaulē. Lai būtu gudri kā čūskas, jums
ir jāspēj būt neatkarīgiem jeb patstāvīgiem. Ir nožēlojami
skatīties, kā nabadzīgo valstu prezidenti ceļo pa pasauli, cerot uz
bagātāko valstu dāvanām un aizdevumiem.

Diemžēl daudzas
kādreiz kolonizētās valstis nav spējīgas izdzīvot bez saviem
koloniālajiem kungiem. Tās vienkārši nav spējīgas dzīvot
neatkarīgi. Daudzas nabadzīgās valstis ir neizdevušās valstis, kas
nespēj pašas sevi pārvaldīt! Tās cīnījās par neatkarību, taču itin
nemaz nav neatkarīgas. Tās katru gadu svin savas neatkarības
svētkus, kad patiesībā tām būtu jāsēro par nebeidzamo atkarību!

Valstis vadījuši
bezcerīgi nespējīgi vadītāji un tās noveduši aizvien dziļākā
nabadzībā. Tas, ka vadītāji nespēj nodrošināt ceļu uzbūvēšanu starp
divām pilsētām, elektropadevi, ūdensapgādi, uzcelt skolas un
slimnīcas, liecina par sliktu un nespējīgu vadību. Daudzu nabadzīgu
valstu vadītājiem valsts pārvaldība nozīmē ceļot pa pasauli un lūgt
naudu.

Savukārt čūskas ir
neatkarīgas no dienas, kad nākušas pasaulē, un spēj sekmīgi dzīvot
atsevišķi no saviem vecākiem. Vairums čūsku spēj nogalināt jau kopš
pirmās dzīves dienas un bieži dzīvo vienas pašas jau no paša
sākuma. Pretēji atsevišķām valstīm, izdzīvošanai tām nevajag
ziedojumus un dāvanas no citām valstīm, čūskām nevajag palīdzību,
tās pašas spēj uzsākt sekmīgu un neatkarīgu dzīvi.

Kā
parādīt savu spēju būt neatkarīgiem

1. Ja jūs esat gudri
kā čūskas, jūs dzīvosiet savu dzīvi, negaidot naudu, dāvanas,
subsīdijas, ziedojumus vai pat aizdevumus.

Un Ābrāms sacīja
Sodomas ķēniņam: „Es paceļu savu roku uz To Kungu, visuaugsto
Dievu, kam pieder debesis un zeme;

Nevienu pavedienu,
nevienu kurpju siksnu, nedz citu ko es neaiztikšu no tā, kas tev
pieder, LAI TU NETEIKTU: ES ESMU ĀBRĀMU DARĪJIS BAGĀTU,”

Pirmā Mozus grāmata
14:22-23

Lai kļūtu bagāts,
Ābrahāmam nevienu nevajadzēja. Patiesībā viņš negribēja, lai kāds
uzskatītu, ka ir viņu padarījis bagātu.

Tie ir bērni, kas
vienmēr cer, ka mamma un tētis kaut ko iedos viņu problēmu
atrisināšanai. Kad kāds nespēj dzīvot neatkarīgi, viņš bieži cer,
ka cilvēki viņam kaut ko dos. Daudzi cilvēki skatās uz Ameriku un
Angliju, cerot kaut ko saņemt. Pats fakts, ka jūs kaut vai tikai
domājat, ka amerikāņi un eiropieši jums palīdzēs, parāda jūsu
nespēju dzīvot neatkarīgu dzīvi.

Jūs nedrīkstat gaidīt,
ka citi cilvēki jūs padarīs bagātus. Kādēļ jūs gribat, lai kāds
jums kaut ko dotu? Kādēļ jūs vienmēr meklējat, cerat un gaidāt uz
dāvanu, aizdevumu vai ziedojumu? Nespējīgi vadītāji stāsta
pasaciņas, paziņojot, ka projektu uzsākšanai meklē aizdevumus.
Bieži aizdevums nav vajadzīgs. Vajag vienkārši samazināt resursu
izniekošanu, korupciju un sliktu pārvaldi. Ar runām par aizdevumu
saņemšanu šie sliktie vadītāji vienkārši muļķo tautu. Taču tie,
kuri redz patieso situāciju, var pateikt, ka patiesībā aizdevums
nav vajadzīgs.

Jums sava dzīve ir
jādzīvo tā, lai nebūtu atkarīgi no ārējā donora. Bezcerīgi
nespējīgie vadītāji vienmēr ar prieku dodas uz donoru konferencēm,
lai uzzinātu, kādas subsīdijas un dāvanas viņi saņems. Apbrīnojami,
ka daži vadītāji donoru apspriedēs aizmieg, jo viņiem nav absolūti
nekādas saprašanas, ko nozīmē būt vadītājam.

2. Ja esat gudrs kā
čūska, jūs būsiet paši savas dzīves noteicēji un jums nevajadzēs
nevienu, kas jums kaut ko veidos.

Jūsu gudrība ļaus jums
celties un visu veidot pašiem. Tādēļ par cilvēku saka, ka viņš ir
gudrs, ja viņš ir kaut ko pats izveidojis. Nespēja veidot parāda
gudrības trūkumu. Ja jūs esat gudri kā čūskas, jūs celsieties un
izveidosiet visu nepieciešamo. Salamans daudzas lietas izveidoja
pats. Viņš uzcēla mājas, iestādīja vīna dārzus, izveidoja dārzus un
parkus, iestādīja dažādus augļu kokus un izraka dīķus.

Es uzsāku lielus
darbus; es uzcēlu sev mājas, es dēstīju sev vīna dārzus.

Es sev stādīju dārzus
un parkus un dēstīju tur dažādus augļu kokus.

Es sev izraku ūdens
dīķus, lai no turienes apūdeņotu mežus ar tajos spēcīgi augošajiem
kokiem. 

Salamans mācītājs
2:4-6

Mācītājs, kurš vada
draudzi un cer, ka kāds atnāks un viņam uzbūvēs ēku, nav spējīgs
būt nobriedis, neatkarīgs vadītājs. Kamēr jūs neiemācīsieties skatīties uz saviem pieejamajiem
resursiem un saplānot savu dzīvi, balstoties uz to, kas jums ir,
jūs nespēsiet dzīvot nobriedušu neatkarīgu dzīvi.

3. Ja jūs esat gudri
kā čūska, jūs nelūgsiet dāvanas, aizdevumus un visu laiku
nediedelēsiet palīdzību.

Jūs nedrīkstat lūgt
dāvanas vai diedelēt naudu. Kad esat gudri kā čūska, jūs zināt, ka
no paša sākuma ir jābūt patstāvīgiem. To zina katra čūska. Jums ir
jāceļas un jāpārvar grūtības ar apziņu, ka citi ir saskārušies ar
tādām pašām grūtībām un spējuši tās pārvarēt. Valstis saņem
dāvanas, palīdzību un aizdevumus, taču tā arī nekad nepiedzīvo
labklājību, jo tas ir viss, ko tās prot: prasīt, ubagot un lūgt
dāvanas, aizdevumus un ziedojumus. Tām nav ne jausmas, ko nozīmē
celties un sākt dzīvot taupīgi. Tām nav ne jausmas, ko nozīmē
uzrotīt piedurknes un sākt pašiem strādāt.

Tie, kas nezina
Amerikas vēsturi, domā, ka Amerika kļuva bagāta, naudai pašai
atnākot uz turieni vai ar pārdabisku brīnumu. Tumsoņas bieži pat
neiedomājas par vienkāršu smagu darbu, lai uzbūvētu ceļus, pilsētas
un dzelzceļus. Ameriku uzcēla ar sviedriem un roku darbu.

Amerikas Savienotajās
Valstīs atrodas 1825. gadā uzbūvēts kanāls. To uzbūvēja bez
inženieriem, un ar rokām izraka apmēram pieci tūkstoši strādnieku.
Šis 580 kilometru garais kanāls stiepās no Ņujorkas (no Olbanī
pilsētas pie Hudzonas upes līdz Bufalo pilsētai pie Ēri ezera) līdz
Amerikas vidienei. Kanāls nodrošināja ārkārtīgi lētus pārvadājumus
no Amerikas vidienes līdz okeāna piekrastei. Ņujorka uzplauka, un
1840. gadā šajā pilsētā dzīvoja daudzi miljonāri. Amerikā šī
bagātība nenokļuva ar dāvanām un ziedojumiem no ārpuses. Bagātība
atnāca ar smagu darbu, cilvēkiem negaidot uz ārējo palīdzību.

4. Ja esat gudri kā
čūska, jūs iemācīsieties sevi uzmundrināt.

Lai sevi uzmundrinātu,
jums nav jābūt atkarīgiem no citiem. Cilvēks, kurš spēj neatkarīgi
dzīvot, iemācīsies sevi uzmundrināt, jo gudrība ir dzīvot, negaidot
uzmundrinājumu un mierinājumu no kāda cita. Dāvids guva jaunus
spēkus, paļaudamies uz To Kungu.

Kad Dāvids ar saviem
vīriem atgriezās atpakaļ tanī pilsētā, un redzi, tā bija ar uguni
nodedzināta, un viņu sievas un viņu dēli, un viņu meitas bija
aizvesti gūstā,

tad Dāvids ar saviem
vīriem, kuri bija pie viņa, pacēla savu balsi un sāka skaļi raudāt,
kamēr tiem vairs nebija spēka raudāt. 

Un arī abas Dāvida
sievas, jezreēliete Ahinoāma un Abigaila, Karmela iedzīvotāja
Nābala atraitne, bija aizvestas gūstā.

Arī pats Dāvids nonāca
lielās briesmās, jo ļaudis taisījās viņu nomētāt ar akmeņiem, tāpēc
ka ikviena cilvēka sirds bija sarūgtināta savu zaudēto dēlu un
meitu dēļ. BET DĀVIDS IEGUVA JAUNUS SPĒKUS, PAĻAUDAMIES UZ TO
KUNGU, SAVU DIEVU.

Pirmā Samuēla grāmata
30:3-6

Kā
dzīvot neatkarīgi

1. Pieņemiet, ka
patiesībā nevienam nerūp jūsu stāvoklis. Tādēļ jums ir jārūpējas
pašiem par sevi. Cīnieties par sevi un centieties piecelties
patstāvīgi.

2. Ieaudziniet sevī
nepatiku pret aizdevumiem un dāvanām. Ikviens dāvanu un aizdevumu
cienītājs, visticamāk, cietīs neveiksmi kā vadītājs. Daudzi
neatmaksā saņemtos aizdevumus.

3. Nedzīvojiet
izšķērdīgi. Pielāgojiet izdevumus atbilstoši līdzekļiem.
Izvairieties lietot grandiozas un dārgas lietas, pat ja to dara
citi. Ir cilvēki, kurus nebaida parādi, viņi dzīvo laimīgi un tērē
milzu naudu pat tad, ja paši ir parādos līdz ausīm. Neļaujiet sevi
apmānīt un nesekojiet sliktiem piemēriem, jo tas labi
nebeigsies.

4. Neizniekojiet
līdzekļus. Vairums nabadzīgo valstu iznieko pusi savu resursu.
Tādēļ tās ir nabadzīgas un neattīstītas. Tās vienkārši nav
iemācījušās novērst izniekošanu un korupciju.

5. Iemācieties strādāt
paši un ar savām rokām. Izdariet paši. Dažiem patīk ērti sēdēt
maliņā un nekad neuzrotīt piedurknes, lai paši ķertos pie darba.
Viņi iedomājas sevi par kaut kādiem priekšniekiem, kaut gan nav tam
atbilstoši. Viņi uzvedas kā visaugstākie priekšnieki bez īpašas
nojausmas par praktiskām lietām.


3. nodaļa


Iekšējā spēka meistari



 Bet Viņš sacīja: „Kas no cilvēka
iziet, tas apgāna cilvēku. JO NO IEKŠIENES, no cilvēka sirds, iziet
ļaunas domas, nešķīstība, zādzība, slepkavība, laulības pārkāpšana,
mantkārība, blēdība, viltība, ienaidība, skaudība, Dieva zaimošana,
lepnība, vieglprātība. Viss tāds ļaunums iziet no iekšienes un
apgāna cilvēku.”

Marka evaņģēlijs
7:20-23

Čūskas ir gudras, jo tām ir iekšējais spēks

Čūskasir gudras, jo
tās sevī ir izstrādājušas iekšēju spēku. Čūskas lielā gudrība ir
iekšējais spēks, ko sauc par čūskas indi. Gluži kā mums visiem,
čūsku mutē rodas siekalas. Čūskas siekalas ir inde. Čūskas saražotā
inde ir tik spēcīga, ka spēj nogalināt cilvēku, lauvu vai pat
veselu ciemu.

Čūskas milzīgais spēks
rodas tās iekšienē. Čūska pati saražo siekalas, un tās ir tik
spēcīgas, ka var jūs nogalināt. Iedomājieties, ka jūsu pašu
siekalas būtu tik iedarbīgas, ka jūs ar spļāvienu spētu kādu
nogalināt.

Karaliskās kobras inde
ir tik spēcīga, ka vienā kodienā ievadītais indes daudzums var
nogalināt divdesmit cilvēku vai vienu ziloni.

Austrālijas brūnās
čūskas inde ir tik spēcīga, ka cilvēka nogalināšanai pietiek ar
nieka 1/14 000 daļu unces.

Uzskata, ka
Austrālijas iekšzemes taipanam (Oxyuranus microlepidotus) ir
visspēcīgākā sauszemes čūsku inde. Par laimi, tas cenšas dzīvot
nomaļās vietās un reti sakož cilvēkus. Taipanu inde ir 50 reižu
spēcīgāka nekā kobrai.

Ikviens cilvēks no
savām iekšējām dzīlēm spēj atbrīvot pozitīvu vai negatīvu enerģiju.
Kaut kas spēcīgs nāk no iekšienes. Pozitīva un negatīva enerģija
kļūst spēcīgāka, nākot no iekšienes un no sirds. Runas un darbības,
ja tās nav no sirds, patiesībā ir nevarīgas.

Iedomājieties jaunu
sievieti, kuru izvaro bruņots laupītājs. Šai jaunajai sievietei
bijuši vairāki draugi, un viņa piekopusi netiklību ar viņiem
visiem. Viņa ir pazīstama ar saviem amorālajiem un seksuālajiem
grēkiem. Un tagad bruņotais laupītājs viņai liek nogulties, lai
viņš varētu viņu izvarot tādā pašā pozā, kādā viņai ir bijis sekss
ar saviem draugiem. Pēc izvarošanas neviens jauno sievieti neapsūdz
netiklībā vai jebkādā grēkā, kas pastrādāts ar bruņoto laupītāju.
Neviens pat nesaka, ka viņa bijusi amorāla vai nešķīsta. Kāpēc tā?
Kādēļ cilvēki viņai pat jūt līdzi? Vai tāpēc, ka viņa ar bruņoto
laupītāju nedarīja tieši to pašu, ko darīja ar citiem saviem
draugiem?

Kā var būt, ka vienā
gadījumā to pašu fizisku darbību uzskata par grēku, bet citā
gadījumā to pat neuzskata par kaut ko sliktu? Atbilde ir vienkārša.
Viņa nenogūlās pēc brīvas gribas vai savas sirds mudinājuma. Tā kā
šo darbību sakne nebija sirdī, viņu uzskata par bezvainīgu un
negrēkojušu.

Jēzus mums mācīja, ka
spēks ir tikai tam, kas nāk no iekšienes un no sirds. Sludināšanai
ir spēks tikai tad, kad tā notiek no sirds. Mācīšanai ir spēks
tikai tad, kad tā notiek no sirds. Spēks ir tikai tam, ko mēs darām
no sirds. Īstais spēks nāk no iekšienes! Izlasiet to paši!

Bet Viņš sacīja: „Kas
no cilvēka iziet, tas apgāna cilvēku. Jo NO IEKŠIENES, no cilvēka
SIRDS, iziet ļaunas domas, nešķīstība, zādzība, slepkavība,
laulības pārkāpšana, mantkārība, blēdība, viltība, ienaidība,
skaudība, Dieva zaimošana, lepnība, vieglprātība. Viss tāds ļaunums
IZIET NO IEKŠIENES UN APGĀNA cilvēku.”

Marka evaņģēlijs
7:20-23

No iekšienes nākošais
spēks ir tas varenais spēks, kas jūsu dzīvē un kalpošanā var darīt
brīnumus. Jūsu spēku nosaka tas, kas nāk no jūsu iekšienes. Tam,
kas ir ārpusē, patiesībā ir ļoti niecīga ietekme.

